3. ΒΑΣΙΛΙΚΟΝ ΔΙΑΤΑΓΜΑ της 15/24 Μαρτ. 1937 Περί τρόπου εισπράξεως εισφορών Επαγγελματικού Επιμελητηρίου Τουριστικών Ξενοδοχείων. Εκδίδεται βάσει του άρθρ.6 Α.Ν. 12/26 Ιουν. 1935 (ανωτ. αριθ. 1) και του άρθρ.16 εδ. 5 και 10 Α.Ν. 431/1937 (ανω. αρ. 2). Άρθρ.1.-Ο δυνάμει του άρθρ.6 του Α.Ν. της 12 Ιουν. 1935 περί συστάσεως Οργανισμού Πανελληνίου Ενώσεως Τουριστικών Ξενοδοχείων υπ’ αριθ. 1 πόρος εισπράττεται δια ξενοδοχειακού ενσήμου εκτυπουμένου φροντίδι και δαπάναις του επαγγελματικού Επιμελητηρίου Τουριστικών Ξενοδοχείων κατά τα κατωτέρω οριζόμενα. Άρθρ.2.-Το Ξενοδοχειακόν ένσημον διαιρείται εις πέντε κλάσεις τας εξής: 1η κλάσις αξίας λεπτών 0,50 2α κλάσις αξία δραχμής 1,00 3η κλάσις αξίας δραχμών 2,00 4η κλάσις αξίας δραχμών 5,00 5η κλάσις αξίας δραχμών 10,00 Εις το άνω και κάτω μέρος των ενσήμων θ’ αναγράφεται η αξία αυτών, εις το μέσον δε τ’ αρχικά γράμματα του ταμείου Αλληλοβοηθείας Ξενοδοχείων Τ.Α.Ξ. Η ποσότης, το σχέδιον, το μέγεθος και ο χρωματισμός των ενσήμων εκάστης κλάσεως κανονίζονται εκάστοτε δι’ αποφάσεως του Διοικ. Συμβουλίου του Επαγγελματικού Επιμελητηρίου Τουριστικών Ξενοδοχείων. Άρθρ.3.-Η πώλησις των ξενοδοχειακών ενσήμων διενεργείται μόνον υπό του Επαγγελματικού Επιμελητηρίου Τουριστικών Ξενοδοχείων και των υπό του Διοικ. Συμβουλίου αυτού νομίμως εξουσιοδοτηθέντων. Η πώλησις αυτών υπό παντός άλλου προσώπου ή οργανισμού απαγορεύεται. Ξενοδοχειακά ένσημα παραμένοντα αχρησιμοποίητα υπό διαλυθείσης επιχειρήσεως επιστρέφονται εις το Επαγγελματικόν Επιμελητήριον Τουριστικών Ξενοδοχείων όπερ καταβάλλει την αξία αυτών. Άρθρ.4.-Η εκτύπωσις του Ξενοδοχειακού ενσήμου γίνεται ενώπιον τριμελούς επιτροπής αποτελουμένης από τον παρά τω Διοικ. Συμβουλίω του Επαγγελματικού Επιμελητηρίου Τουριστικών Ξενοδοχείων επίτροπον ή τον αναπληρωτήν αυτού, και από δύο μέλη του Διοικητικού Συμβουλίου του Επιμελητηρίου ή της Διοικ. Επιτροπής τους Τ.Α.Ξ. οριζόμενα υπό του Διοικ. Συμβουλίου μετά των αναπληρωτών αυτών. Καθ’ όλην την διάρκειαν της εκτυπώσεως παρίστανται απαραιτήτως τα δύο τουλάχιστον εκ των μελών της Επιτροπής. Σελ. 207 Ξενοδοχειακό Επιμελητήριο της Ελλάδας 18.Ζ.β.2-3 Δεν επιτρέπεται η εκτύπωσις πλείονος αριθμού ενσήμων του υπό του Διοικ. Συμβουλίου του Επαγγελματικού Επιμελητηρίου Τουριστικών Ξενοδοχείων εκάστοτε καθοριζομένου. Τα τυχόν επί πλέον εκτυπωθέντα καταστρέφονται. Τα εκτυπούμενα ένσημα παραλαμβάνονται υπό της Επιτροπής συντασσομένου πρακτικού εις ο εκτός των μελών αυτής υπογράφει και ο Διευθυντής του εργοστασίου εις το οποίον εξετυπώθησαν. Εις το πρακτικόν αναφέρεται ο αριθμός των τυχόν καταστραφέντων ενσήμων. Τα παραλαμβανόμενα υπό της Επιτροπής ένσημα παραδίδονται δια κανονικής αποδείξεως εις τον Ταμίαν του Επαγγελματικού Επιμελητηρίου Τουριστικών Ξενοδοχείων. Άρθρ.5.-Αι πλάκες εκτυπώσεως των Ξενοδοχειακών ενσήμων φυλάσσονται, αφού σφραγισθώσιν, εις το χρηματοκιβώτιον του Επιμελητηρίου. Αύται δύνανται μετά την εκτύπωσιν να καταστραφώσι κατόπιν αποφάσεως του Διοικητικού Συμβουλίου του Επιμελητηρίου. Άρθρ.6.-Από 1ης Απρ. 1937 καθίσταται υποχρεωτική δι’ άπαντα τα Τουριστικά Ξενοδοχεία η έκδοσις λογαριασμών εις διπλούν εις ους θα αναγράφωνται τα εξ ενοικιάσεως κλινών και δωματίων οφειλόμενα ποσά. Οι λογαριασμοί αριθμούνται κατ’ αύξοντα αριθμόν. Κατά την εξόφλησιν αυτών το πρωτότυπον παραδίδεται εις τον πελάτην και το αντίγραφον παραμένει εις το στέλεχος. Τα στελέχη φυλάσσονται υποχρεωτικώς και υπ’ ευθύνην του ξενοδόχου επί πέντε τουλάχιστον έτη από της ημερομηνίας της εκδόσεως του εν αυτοίς τελευταίου λογαριασμού επιδεικνύονται δε προς έλεγχον εις τους αρμοδίους υπαλλήλους του Επαγγελματικού Επιμελητηρίου Τουριστικών Ξενοδοχείων. Άρθρ.7.-Εφ’ εκάστου αντιγράφου εισπραττομένου λογαριασμού δέον να επικολλάται υπό του ξενοδόχου ξενοδοχειακόν ένσημον αξίας ίσης προς το έν επί τοις εκατόν του επί του λογαριασμού αναγραφομένου ποσού, του προερχομένου εξ ενοικιάσεως κλινών και δωματίων. Εις περίπτωσιν καθ’ ην εν τω λογαριασμώ περιλαμβάνονται ποσά οφειλόμενα εις άλλας αιτίας πλην του ενοικίου, τα ποσά ταύτα δεν υπολογίζονται δια την επικόλλησιν του ενσήμου 1%. Τα εφ’ εκάστου λογαριασμού επικολλώμενα ένσημα διαγράφονται δια σφραγίδος φερούσης της λέξιν «άκυρον». Η σφραγίς επιτίθεται εις τρόπον ώστε να καταλαμβάνη τμήμα του ενσήμου και τμήμα του λογαριασμού. Η αποκόλλησις ξενοδοχειακού ενσήμου έκ τινος λογαριασμού ως και η εκ δευτέρου χρησιμοποίησις αυτού απαγορεύεται απολύτως. Σελ. 208 Τουριστικά Ξενοδοχεία καταβάλλοντα εις το Επαγγελματικόν Επιμελητήριον Τουριστικών Ξενοδοχείων ως ήθελε καθορισθή το ανώτατον όριον της ετησίας εισφοράς ήτοι δραχ. 30.000 απαλλάσσονται της υποχρεώσεως επικολλήσεως ενσήμων επί των λογαριασμών αυτών δι’ ο έτος κατέβαλον το ανώτατον όριον της εισφοράς.